Document ID: 32003D0016

Id-Deċiżjoni tal-Kummissjoni
tal-10 ta’ Jannar 2003
li temenda d-Deċiżjoni 2000/159/KE dwar l-approvazzjoni proviżorja rigward il-pjani tal-fdalijiet tal-pajjiżi terzi skond id-Direttiva 96/23/KE
(innotifikata fid-dokument bin-numru K(2002) 5565)
(Test b’rilevanza għaż-ŻEE)
(2003/16/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 96/23/KE tad-29 ta’ April 1996, dwar il-miżuri sabiex jiġu mmonitorjati ċerti sustanzi u fdalijiet ta’ dawn fil-bhejjem ħajjin u l-prodotti mill-bhejjem u li tħassar id-Direttivi 85/358/KEE u 86/469/KEE u d-Deċiżjonijiet 89/187/KEE u 91/664/KEE [1], u b’mod partikolari l-Artikolu 29 tagħha,
Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 dwar il-problemi ta’ l-ispezzjon tas-saħħa u veterinarji ma’ l-importazzjoni tal-bhejjem tal-fart u l-ħnieżer u l-laħam frisk minn pajjiżi terzi [2], kif l-aħħar emendata bir-Regolament (KE) Nru 1452/2001/KEE [3] u b’mod partikolari l-Artikolu 3(1) tagħha,
Billi:
(1) Id-Deċiżjoni tal-Kummisjoni 2000/159/KE tat-8 ta’ Frar 2000 dwar l-approvazzjoni proviżorja rigward il-pjani tal-fdalijiet tal-pajjiżi terzi skond id-Direttva tal-Kunsill 96/23/KE [4], kif emendata bid-Direttiva 2000/336/KE [5], telenka l-pajjiżi terzi li ssottomettew pjan, fejn jiddikjaraw il-garanziji offruti mill-pajjiż terz rigward il-monitoraġġ tal-gruppi tal-fdalijiet u tas-sustanzi riferiti fl-Anness I mad-Direttiva 96/23/KE.
(2) Ċertri pajjiżi terzi ppreżentaw pjani tal-monitoraġġ tal-fdalijiet lill-Kummissjoni għall-prodotti u l-ispeċji mhux indikati oriġinalment fl-Anness mad-Deċiżjoni 2000/159/KE. Il-valutazzjoni ta’ dawn il-pjani ta’ monitoraġġ u t-tagħrif addizzjonali mitlub mill-Kummissjoni pprovdiet garanziji biżżejjed dwar il-monitoraġġ tal-fdalijiet f’dawn il-pajjiżi terzi għall-prodotti jew l-ispeċji indikati.
(3) Id-Deċiżjoni 2000/159/KEE għandha għalhekk tiġi emendata kif jixraq,
(4) Il-miżuri pprovvduti f’din id-Deċiżjoni huma skond l-opinjoni tal-Kumitat Permanenti tal-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Anness mad-Deċiżjoni 2000/159/KE huwa emendat kif iddikjarat fl-Anness ma’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fl-10 ta’ Jannar 2003.

Labels: 17
5
0
6
15